Í upphafi fundar minntust fulltrúar í bæjarráði tveggja einstaklinga sem féllu frá yfir hátíðarnar . Þetta voru Björn Magni Björnsson sem lengi starfaði hjá sveitarfélaginu við akstursþjónustu og Vilhjálmur Einarsson fv. skólameistari menntaskólans á Egilsstöðum . Bæjarráð minnist þeirra með þakklæti og söknuði . Á þessum fundi fór bæjarráð með fullnaðarafgreiðsluumboð mála sbr. bókun bæjarstjórnar frá 4. desember sl . Guðlaugur Sæbjörnsson fjármálastjóri kynnti ýmis mál sem varða rekstur og fjármál sveitarfélagsins . Ákvörðun um skammtímafjármögnun hjá Lánasjóði Sveitarfélaga . Eftirfarandi tillaga lögð fram : Bæjarráð Fljótsdalshérað samþykkir hér með að taka skammtímalán hjá Lánasjóði Sveitarfélaga allt að kr. 74 millj.frá og með 06.01.2020 til og með gjalddaga 17.01.2020 í samræmi við skilmála skammtímaláns sem liggur fyrir á fundinum og sem bæjarráð hefur kynnt sér . Lánið er tekið á grundvelli langtímalánsumsóknar hjá Lánasjóði sveitarfélaga . Er lánið tekið til að tryggja fjármagn til greiðslu vegna íþróttamannvirkja á meðan endanlega verður gengið frá langtímasamningi við Lánasjóð sveitarfélaga sem felur í sér að vera verkefni sem hefur almenna efnahagslega þýðingu , sbr. 3. gr. laga um stofnun opinbers hlutafélags um Lánasjóð sveitarfélaga nr. 150 / 2006 . Jafnframt er Birni Ingimarssyni bæjarstjóra kt. 301254-4079 veitt fullt og ótakmarkað umboð til þess f.h . Fljótsdalshéraðs að undirrita skammtímalánasamning við Lánasjóð sveitarfélaga . Samþykkt samhljóða með handauppréttingu . Ákvörðun um að taka lán hjá Lánasjóði sveitarfélaga sem tryggt er með veði í tekjum sveitarfélagsins : Eftirfarandi tillaga lögð fram : Bæjarráð Fljótsdalshéraðs samþykkir hér með á fundi sínum þann 6. janúar 2020 að taka lán hjá Lánasjóði sveitarfélaga á árinu 2020 að höfuðstól allt að kr. 145.000.000 , - , með lokagjalddaga þann 5. apríl 2034 , í samræmi við skilmála að lánasamningi sem liggja fyrir á fundinum og sembæjarráð hefur kynnt sér . Bæjarráð samþykkir að til tryggingar láninu ( höfuðstól , vaxta , dráttarvaxta og kostnaðar ) , standa tekjur sveitarfélagsins , sbr. heimild í 2. mgr. 68. gr. sveitarstjórnarlaga nr. 138 / 2011 , nánar tiltekið útsvarstekjum sínum og framlögum til sveitarfélagsins úrJöfnunarsjóði sveitarfélaga . Er lánið tekið til fjármögnunar á byggingu íþróttamannvirkja sem fela í sér að vera verkefni sem hefur almenna efnahagslega þýðingu , sbr. 3. gr. laga um stofnun opinbers hlutafélags um Lánasjóð sveitarfélaga nr. 150 / 2006 . Jafnframt er Birni Ingimarssyni , bæjarstjóra Fljótsdalshéraðs , kt. 301254-4079 , veitt fullt og ótakmarkað umboð til þess f.h. sveitarfélagsins að undirrita lánssamning við Lánasjóð sveitarfélaga sbr. framangreint , sem og til þess að móttaka , undirrita og gefa út , og afhendahvers kyns skjöl , fyrirmæli og tilkynningar , sem tengjast lántöku þessari , þ.m.t. beiðni um útborgun láns . Lántaka þessi er í samræmi við fjárhagsáætlun Fljótsdalshéraðs fyrir árið 2020 . Samþykkt samhljóða með handauppréttingu . Bókun fundarFyrir liggja tilnefningar frá félögum vegna íþróttafólks Fljótsdalshéraðs . Íþrótta - og tómstundanefnd tilnefnir þrjár konur og þrjá karla sem íbúar í sveitarfélaginu geta kosið á milli á heimasíðu Fljótsdalshéraðs frá 23. desember til og með 10. janúar . Bókun fundarÁ fundi íþrótta - og tómstundanefndar fagnaði nefndin framtaki þeirra íbúa sem hafa staðið að því að koma í gagnið skautasvelli í miðbæ Egilsstaða . Það er þakkar vert og til fyrirmyndar þegar íbúar taka frumkvæði og standa fyrir samfélagsverkefnum sem nýtast okkur öllum . Bæjarráð tekur undir með íþrótta - og tómstundanefnd og bendir á að veittir eru styrkir tvisvar á ári þar sem hægt er að leita eftir stuðningi við m.a. slík verkefni . Bókun fundarBæjarráð fagnar ábendingu ungmennaráðs Fljótsdalshéraðs sem leggur áherslu á það að haft verði samráð við ungmennaráð og ungt fólk í byggðarkjörnunum fjórum þegar hugað er að útfærslu ungmennaráðs og öðru er varðar stjórnsýslu nýs sveitarfélags . Bæjarráð samþykkir að vísa bókun ungmennaráðs til undirbúningsstjórnar . Bæjarráð samþykkir að vísa bókun HEF undir lið 8 c til undirbúningsstjórnar vegna sameiningar sveitarfélaga . Bæjarráð lítur svo á að það verði verkefni nýrrar sveitarstjórnar sameinaðs sveitarfélags að ganga frá eigendastefnu HEF í samræmi við þær ákvarðanir sem teknar verða um veitumál í tengslum við sameininguna . Björn Ingimarsson fór yfir fund sem hann átti með fulltrúum fjármálaráðuneytisins sem landeiganda á vatnasvæði Geitdalsárvirkjunar , undir lok síðasta árs . Í framhaldi af þeim fundi liggja nú fyrir drög að samkomulagi milli Fljótsdalshéraðs og Ríkissjóðs sem eru landeigendur á fyrirhuguðu virkjunarsvæði . Eftirfarandi tillaga lögð fram : Bæjarráð samþykkir fyrirliggjandi samkomulag , með þeim minniháttar breytingum sem ræddar voru á fundinum og færðar verða inn í það . Samþykkt samhljóða með handauppréttingu . Fyrir liggja þau erindi sem fram komu á bæjarstjórnarbekknum 14. des sl. og vísað var til bæjarráðs . Erindi varðandi fjarskiptasamband í dreifbýli . Bæjarráð óskar eftir að kannað verði hvort hægt væri að gera úttekt á farsímasambandi í dreifbýli sveitarfélagsins með mælingum óháðra aðila . Bæjarstjóra falið að vinna að málinu . Öldungaráð . Forsenda þess að skipa í öldungaráð er að slíkt ráð hafi verið fellt undir samþykktir sveitarfélagsins . Öllum breytingum á samþykktum sveitarfélagsins hefur verið vísað til gerðar samþykktar fyrir nýtt sveitarfélag og í ljósi þess mun öldungaráð ekki verða skipað fyrr en nýtt sveitarfélag verður formlega til . Bæjarráð samþykkir að boða til fundar með stjórn félags eldri borgara sem fyrst til að fara yfir málið og önnur hagsmunamál eldriborgara í sveitarfélaginu . Samgöngubætur . Bæjarráð þakkar þær ábendingar sem fram koma í erindinu og mun hafa þær til hliðsjónar í samskiptum við Vegagerðina og önnur stjórnvöld . Þjónusta við eldri borgara . Bæjarráð þakkar erindið og málið verður tekið upp á áður nefndum fundi með stjórn eldri borgara . Iðavellir tengibygging . Bæjarráð óskar eftir að fá þær teikningar sem til eru að fyrirhugaðri tengibyggingu , ásamt kostnaðaráætlunum sem hafa verið gerðar vegna hennar . Samskipti við Landsnet . Bæjarráð felur bæjarstjóra að kalla eftir upplýsingum frá Landsneti varðandi línulagnir í jörð í sveitarfélaginu . Sorphirða og samgönguþjónusta . Bæjarstjóri hefur verið að vinna í málum sorphirðu og mun taka saman frekari upplýsingar ásamt verkefnastjóra umhverfismála og leggja fyrir bæjarráð . Brugðist var við ábendingum varðandi að tilkynna um snjómoksturdaga í dreifbýli yfir hátíðarnar . Íbúðir fyrir eldri hópinn á Eiðum og farfundir kjörinna fulltrúa og bæjarstjóra . Bæjarráð telur ekki að svo stöddu forsendur fyrir kaupum sveitarfélagsins á húsnæði fyrrum Alþýðuskólans á Eiðum . Bæjarráð samþykkir að taka fyrir á næsta bæjarráðsfundi tillögu um fundi í dreifbýlinu . Ýmis mál . Lækkun fasteignagjalda samfara sameiningu sveitarfélaganna . Ákvörðun um álagninu fasteignagjalda verður tekin af nýrri sveitarstjórn sameinaðs sveitarfélags . Bæjarráð Fljótsdalshéraðs fagnar þeim áherslum er fram koma í fyrirliggjandi tillögu að þingsályktun um fimm ára samgönguáætlun sem eru til þess fallnar að efla svæðið sem búsetu - og atvinnuþróunarvalkost . Má þar nefna ákvörðun um að hefjast handa við undirbúning framkvæmda við Fjarðarheiðargöng þegar á árinu 2020 , fyrirhugaðar framkvæmdir við Jökuldalsveg ár árinu 2020 , framkvæmdir við vegabætur um Vatnsskarð á árinu 2020 og áherslu varðandi það að Egilsstaðaflugvöllur verði settur í forgang sem varaflugvöllur hér á landi . Bæjarráð Fljótsdalshéraðs fagnar því að gert sé ráð fyrir því að hefjast handa við framkvæmdir á Axarvegi á árinu 2021 en furðar sig á að ekki skuli gert ráð fyrir fjármunum á árinu 2020 til að ljúka hönnun og samningagerð við landeigendur . Slíkt er forsenda þess að raunhæft verði að hefjast handa við framkvæmdir á árinu 2021 og er því óskað eftir því að í endanlegri áætlun verði gert ráð fyrir nauðsynlegu fjármagni vegna þessara þátta á árinu 2020 . Eins og áður hefur komið fram þá lýsir bæjarráð Fljótsdalshéraðs yfir vonbrigðum með að framkvæmdum við Borgarfjarðarveg ( Eiðar ? Laufás ) seinki frá fyrri áætlun , enda brýnt að sá vegur verði að fullu lagður bundnu slitlagi sem fyrst , sem og að hugað verði að frekari vegaframkvæmdum á Efra - Jökuldal m.a. vegna aukinnar umferðar ferðamanna að Stuðlagili . Bæjarráð leggur einnig áherslu á það að bygging nýrrar Lagarfljótsbrúar verði ekki seinkað frá því sem fram kemur í fyrirliggjandi drögum . 13 . Umsagnarbeiðni um frumvarp til laga um breytingu á lögum um hollustuhætti og mengunarvarnir , nr. 7 / 1998 , með síðari breytingum ( viðaukar ) . 436. mál